text: Fabrik i brand
  03 december 2015 kl. 05.32
  En fabrik i Vejle brød onsdag aften i brand. Brandvæsenet er her til morgen stadig i gang med slukningsarbejdet.   
  Onsdag aften brød en fabrik i brand på Englandsvej i Vejle. Flammerne fik fat i både produktionskontor og fabriksbygning, og brandvæsenet er torsdag morgen stadig i gang med slukningsarbejdet, men alt er under kontrol.  
  Det oplyser Sydøstjyllands Politi til TV SYD. Der er ingen tilskadekomne ved branden.  Det er endnu uvist, hvorfor branden opstod.
  